Galima, praėjus ne mažiau, kaip pusei paskirtojo teisių atėmimo laiko. Vairuotojas gali pateikti prašymą nuobaudą paskyrusiam pareigūnui atsiimti atimtą vairuotojo pažymėjimą ankščiau laiko su šiomis sąlygomis:
Teisės vairuoti atėmimo laikotarpiu asmuo neturi būti padaręs nė vieno teisės pažeidimo.
Prašyme turi būti nurodyta, kodėl asmeniui reikalingas vairuotojo pažymėjimas. Pavyzdžiui, jis gali būti būtinas su darbu susijusioms funkcijoms atlikti.
Atvykęs pareiškėjas su savimi turi turėti visus reikalingus dokumentus. Pareigūnas, patikrinęs prašyme išdėstytas aplinkybes ir pridedamus dokumentus, priima sprendimą ar grąžinti vairuotojo pažymėjimą.
Jeigu praradote vairuotojo pažymėjimą dėl vairavimo neblaiviam, ankščiau susigrąžinti teisę vairuoti galite sutikus vairuoti tik transporto priemones, kuriose įdiegti antialkoholiniai variklio užraktai.